Diari Oficial de la Generalitat Valenciana


Sumari del DOGV 5821, del 05-08-2008 (2008/9749)

ACORD d'1 d'agost de 2008, del Consell, pel qual es modifiquen els estatuts socials de la mercantil Circuit del Motor i Promoció Esportiva, SAU, quant al canvi del domicili social.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   5821

Data del DOGV
:   05-08-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9749


Data del document
:   01-08-2008

Organisme emissor
:   Circuit del Motor i Promoció Esportiva, SA

Tipus de document
:   Acord

Anàlisi jurídica

 Descriptors 

:   * Circuit del Motor i Promoció Esportiva, SA
    * empresa pública
    * reglament intern
    * administració regional
    * legislació

ACORD d'1 d'agost de 2008, del Consell, pel qual es modifiquen els estatuts socials de la mercantil Circuit del Motor i Promoció Esportiva, SAU, quant al canvi del domicili social. [2008/9749]  
El Consell, en la reunió del dia 1 d'agost de 2008, va adoptar l'acord següent:  
Mitjançant el Decret 128/1998, d'1 de setembre, del Consell, es va acordar la constitució de la societat mercantil Circuit del Motor i Promoció Esportiva, SA, amb la consideració d'empresa de la Generalitat, de conformitat amb l'article 5 del Text Refós de la Llei d'Hisenda Pública de la Generalitat, i se'n van aprovar els estatuts.  
L'article 144 del Text Refós de la Llei de Societats Anònimes, aprovat pel Reial Decret Legislatiu 1564/1989, de 22 de desembre, establix que la modificació dels estatuts haurà de ser acordada per la Junta General d'Accionistes.  
El Consell d'Administració ha formulat una proposta de trasllat del domicili social de la mercantil a les instal·lacions del Circuit de la Comunitat Valenciana Ricardo Tormo, situat a l'Autovia A-3 València-Madrid, eixida 334, s/n.  
La Generalitat és l'únic soci de la mercantil Circuit del Motor i Promoció Esportiva, SA, per la qual cosa correspon al Consell, constituït en Junta General Universal d'Accionistes, l'adopció de l'acord de modificació dels estatuts.  
Per tot això, el Consell, reunit a València el dia 1 d'agost de 2008, i constituït en Junta General d'Accionistes, amb el caràcter d'extraordinària i universal, de la societat Circuit del Motor i Promoció Esportiva, SA, accepta per unanimitat els següents punts de l'orde del dia de la reunió:  
Primer  
Modificació de l'article 5 dels estatuts socials, la qual fixa el domicili social a les instal·lacions del Circuit de la Comunitat Valenciana Ricardo Tormo, situat a l'Autovia A-3 València-Madrid, eixida 334, s/n.  
Segon  
Autorització del president i del secretari del Consell d'Administració perquè realitzen els actes necessaris per a l'execució d'allò acordat, i perquè atorguen a este efecte, si és el cas, les escriptures públiques corresponents i n'insten la inscripció en el Registre Mercantil.  
Tercer  
Autorització del secretari del Consell d'Administració perquè certifique el contingut de l'acta de la present Junta Universal d'Accionistes i els acords presos.  
Pel fet de tractar-se d'una societat unipersonal, es troba present l'únic soci, la Generalitat.  
Després de la deliberació oportuna, i sense més intervencions de les quals se sol·licite constància, el Consell, en la seua condició de Junta General d'Accionistes, amb el caràcter d'extraordinària i universal, de la societat Circuit del Motor i Promoció Esportiva, SAU, per unanimitat  
ACORDA  
Primer  
Modificar el primer paràgraf de l'article 5 dels estatuts socials, que queda redactat:  
«El domicili social es fixa a Cheste (València), Autovia A-3 València-Madrid, eixida 334, s/n (instal·lacions del Circuit de la Comunitat Valenciana Ricardo Tormo).»  
Segon  
Autoritzar el president i el secretari del Consell d'Administració perquè qualsevol d'ells, de manera solidària i indistinta, comparega davant de notari i eleve a públics, si és el cas, els acords anteriors, declarant-los executats i realitzant les manifestacions que foren necessàries a este efecte. Se'ls faculta, així mateix, per a atorgar les escriptures de rectificació o esmena de l'elevació a públics dels acords socials, així com per a realitzar totes les accions que siguen necessàries a fi d'inscriure'ls en el Registre Mercantil.  
Tercer  
Autoritzar el secretari del Consell d'Administració per a certificar el contingut de l'acta de la present Junta Universal d'Accionistes i els acords presos.  
Estos acords es transcriuen literalment.  
No havent debatut més assumptes que els ressenyats en l'orde del dia, s'aprova per unanimitat l'acta corresponent a la present reunió de la Junta General Extraordinària i Universal d'Accionistes de la societat Circuit del Motor i Promoció Esportiva, SAU.  
El present acord s'ha de publicar en el Diari Oficial de la Comunitat Valenciana.  
València, 1 d'agost de 2008  
El vicepresident primer i secretari del Consell,  
VICENTE RAMBLA MOMPLET